钦定古今图书集成/明伦汇编/人事典/第109卷 > 《天隐子养生书》 > 《后序》
## 钦定古今图书集成/明伦汇编/人事典/第109卷 > 《天隐子养生书》 > 《后序》

昔谢自然欲过海求师，蓬莱至海中，或谓自然曰：“蓬
莱隔弱水，三十万里，不可通。天台有司马子微，身居
赤城，名在绛阙，可往从之。”自然乃还，受道于子微，白
日仙去。东坡《水龙吟》词曰：“古来云海茫茫，蓬山绛阙
知何处。人间自有赤城居士，龙蟠凤举，清净无为，坐
忘遗照。”八篇奇语。观此书，则此八篇当是子微所著，
而序乃云《天隐子》。不知何时人。意者不欲自显其名
邪？绍兴壬午从事郎知台州黄宕县主学事劝农胡
琏跋。